Na podlagi 58. in drugega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb; v nadaljnjem besedilu: ZJU),

**Ministrstvo za obrambo,** **Uprava Republike Slovenije za zaščito in reševanje**, Vojkova cesta 61, 1000 Ljubljana

objavlja javni natečaj za zasedbo prostega uradniškega delovnega mesta

**SVETOVALEC PRIPRAVNIK** (m/ž),(šifra DM **17149**)

**v Upravi Republike Slovenije za zaščito in reševanje, Uradu za razvoj, informatiko in investicije, Sektorju za informatiko in komunikacije,**

za določen čas - 10 mesecev, s polnim delovnim časom

**Kandidati, ki se bodo prijavili na to delovno mesto, morajo izpolnjevati naslednje pogoje:**

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja); najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja); najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* državljanstvo Republike Slovenije;
* dovoljenje za dostop do tajnih podatkov stopnje »interno« (I, I-E, I-N);
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in **prvič sklene pogodbo o zaposlitvi**, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

**Želena znanja, sposobnosti in lastnosti**:

* programski jeziki.

**Naloge delovnega mesta:**

* pomoč pri pripravi osnutkov predpisov in drugih zahtevnejših gradiv z delovnega področja,
* usposabljanje za pripravo podatkov za oblikovanje zahtevnejših gradiv na delovnem področju,
* usposabljanje za samostojno oblikovanje manj zahtevnih gradiv s predlogi ukrepov na delovnem področju,
* usposabljanje za izvajanje zahtevnih operativnih nalog z delovnega področja,
* usposabljanje za opravljanje operativnih nalog zaščite, reševanja in pomoči.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da:
* je državljan Republike Slovenije;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo, da za namen tega natečajnega postopka dovoljuje Ministrstvu za obrambo pridobitev podatkov iz 3. točke iz uradne evidence.

Prijava mora nujno vsebovati **življenjepis** ter da kandidat v njej poleg formalne izobrazbe navede tudi druga znanja in veščine, ki jih je pridobil.

Ustreznost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja primernosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Pripravnik se bo usposabljal za opravljanje del v nazivu svetovalec III. Začetni plačni razred za navedeno pripravniško delovno mesto je 25. Osnovna bruto plača na podlagi plačne lestvice znaša 1.219,27 evra. Z izbranim kandidatom bo sklenjeno delovno razmerje za določen čas - 10 mesecev, za čas opravljanja pripravništva, s polnim delovnim časom, v kolikor po opravljenem predhodnem zdravniškem pregledu ne bo ugotovljenih zadržkov. Delo se bo opravljalo v Upravi Republike Slovenije za zaščito in reševanje, Uradu za razvoj, informatiko in investicije, Sektorju za informatiko in komunikacije, na naslovu Vojkova cesta 61, 1000 Ljubljana, oziroma na območju delovanja Ministrstva za obrambo.

Kandidat vloži prijavo v pisni obliki (na priloženem obrazcu »[**Vloga**](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) **za zaposlitev**«), ki jo pošlje v zaprti ovojnici z označbo: »Za javni natečaj za delovno mesto svetovalec pripravnik, št. **1003-7/2024**« **na naslov:** Ministrstvo za obrambo, Služba za kadrovske zadeve, Vojkova cesta 55, 1000 Ljubljana, in sicer v roku **8 dni po objavi** na spletnem portalu državne uprave GOV.SI in Zavoda Republike Slovenije za zaposlovanje, torej do vključno **4. 7. 2024**. Za pisno obliko prijave se šteje tudi elektronska oblika, poslana **na elektronski naslov**: glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem javnem natečaju bo objavljeno na spletnem portalu državne uprave GOV.SI.

Informacije o delovnem področju lahko dobite na telefonski številki 041 665 711 pri mag. Alešu Klemencu, za informacije o izvedbi javnega natečaja lahko dobite na telefonski številki (01) 471 1447 pri Mateji Novak.

Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške.